Yannick Le Moullec

Yannick Le Moullec (sündinud aastal 1975 Bretagne'is) on prantsuse tehnikateadlane, Tallinna Tehnikaülikooli professor.Tallinna Tehnikaülikooli teadusportaal

Haridus
Ta omandas elektrotehnika ja elektroonika alal bakalaureusekraadi Lõuna-Bretagne'i Ülikoolis Lorient'is 1997, magistrikraadi Rennes'i I Ülikoolis 1999 ning doktorikraadi taas Lõuna-Bretagne'i Ülikoolis 2003, seejärel oli järeldoktor Ålborgi Ülikoolis 2003-2005.Eesti Teadusinfosüsteem

Teenistuskäik
Yannick Le Moullec oli Lõuna-Bretagne'i Ülikoolis õppe- ja teadustöö assistent 1999-2003 ning külalisprofessor 2006, 2007 ja 2014; Ålborgi Ülikoolis abi- (2005-2009) ja kaasprofessor (2009-2013). Ta viibis külalisteadurina Shanghai Mikrosüsteemide ja Infotehnoloogia Instituudis 2012 ning Taipei Tehnikaülikoolis 2015.

Töötab Tallinna Tehnikaülikooli Thomas Johann Seebecki elektroonikainstituudis: vanemteadur 2013-2016, aastast 2017 professor (2019-2023 kaas- ja alates 2023 täisprofessor tenuuris). Ta on kognitroonika teaduslabori juhataja.

Teadustöö
Professor Le Moulleci uurimistöö põhisuunad on kognitiivelektroonika, sardsüsteemid, sensorvõrgud ja asjade internet.IEEE Xplore. Vaadatud 5. detsembril 2025

Viited

Välislingid
 Yannick Le Moullec Eesti Teadusinfosüsteemis
 Yannick Le Moulleci publikatsioone

Kategooria:Prantsusmaa teadlased
Kategooria:Tehnikateadlased
Kategooria:Tallinna Tehnikaülikooli professorid
Kategooria:Sündinud 1975